SETบ่ายแกว่งตัวในกรอบ 1,415-1,430โบรกฯแนะสอย 13 หุ้นมีผลต่อตลาดฯ
แนวโน้มการลงทุนในช่วงบ่ายนี้ ดัชนีฯน่าจะแกว่งตัวในกรอบ พร้อมให้แนวรับ 1,415 จุด แนวต้าน 1,430 จุด โบรกฯแนะสอย 13 หุ้นมีผลต่อตลาดฯ

31 พ.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (31 พ.ค.) ย่อตัวลงจากปรับขึ้นก่อนหน้านี้ ประเด็นที่ยังทำให้ผันผวนในระยะสั้นยังมาจากความกังวลทิศทางการขึ้นดอกเบี้ยของเฟดเช่นเดียวกับตลาดภูมิภาคที่เช้านี้แกว่งทั้งบวก-ลบ คาดบ่ายนี้ดัชนีฯยังแกว่งตัวในกรอบ ให้แนวรับ 1,415 แนวต้าน 1,430 จุด
 
นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ย่อตัวลงหลังจากก่อนหน้านี้ปรับตัวเพิ่มขึ้น โดยนักลงทุนกังวลต่อท่าทีของธนาคารกลางสหรัฐฯ (เฟด) ที่มีความชัดเจนที่อาจจะปรับขึ้นอัตราดอกเบี้ยในช่วงเดือน มิ.ย.-ก.ค.59
หากทิศทางเป็นขาขึ้นก็น่าจะส่งผลให้ระยะสั้นนี้ตลาดหุ้นไทย และตลาดภูมิภาคเกิดความผันผวนจากกระแสเงินทุนไหลออก จึงต้องจับตากระแสเงินทุนเคลื่อนย้าย และผลกระทบต่อราคาหุ้นที่เกี่ยวกับสินค้าโภคภัณฑ์(Commodity) หากมีการปรับขึ้นดอกเบี้ยตามคาดการณ์
ขณะที่ตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวก-ลบ แนวโน้มการลงทุนในช่วงบ่ายนี้ ดัชนีฯน่าจะแกว่งตัวในกรอบ พร้อมให้แนวรับ 1,415 จุด แนวต้าน 1,430 จุด 
 
บล.เอเอสแอล ระบุในบทวิเคราะห์ (31 พ.ค.) ว่า  ดัชนี SET ช่วงเช้าปิดลบ 1,423.13 (-0.99 จุด,-0.07%) กรอบ 1,420 – 1,428 มูลค่าการซื้อขาย 23,896 ลบ. เรียงลำดับมูลค่าการซื้อขายรายกลุ่ม ICT ENERG BANK TRANS COMM PROP PETRO CONMAT PKG ตามลำดับ
SET index ช่วงเช้า สวนทางกับตลาดส่วนใหญ่ในภูมิภาคที่ส่วนใหญ่ปรับตัวเพิ่มขึ้น [Nikkei225 +1.02%][HSI +1.47%][KOSPI +0.83%][SSE +2.99%][TAIEX -0.15%] ตลาดภูมิภาคปรับตัวขึ้นแรง จากการคาดการณ์ว่า ญี่ปุ่นอาจเลื่อนระยะเวลาในการปรับขึ้นภาษีการบริโภคออกไป จากเศรษฐกิจที่ยังคงชะลอตัว และ  PBOC ประกาศอัดฉีดเม็ดเงินเข้าตลาดมูลค่า 5.5 หมื่นล้านหยวน เพื่อบรรเทาสภาพคล่องที่ตึงตัว
สำหรับปัจจัยในประเทศ ผลผลิตภาคอุตสาหกรรม เดือน เม.ย. ที่ออกมาดีกว่าที่ตลาดคาดไว้มาก ที่ +1.54% YoY และ สศอ.มองแนวโน้ม MPI พ.ค.น่าจะดี ทั้งปียังคงเป้าโต 2-3% GDP อุตฯ โต 1.5-2.5%. [IQ]

IMPACT (+)  CPALL  CPF  INTUCH  BDMS  TOP  BEM  ADVANC  AOT  THCOM  AAV  IVL  MAKRO  KBANK
IMPACT (-) PTT  PTTEP  BBL  BIGC  IRPC  BAY  TMB  KTB  SPRC  TRUE  BJC  PTTGC  MINT  BLA  BANPU
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า           
PTTEP  มูลค่าการซื้อขาย 1,515.73 ล้านบาท ปิดที่  78.50 บาท ลดลง  1.75 บาท
ADVANC มูลค่าการซื้อขาย 1,131.94 ล้านบาท ปิดที่ 164.00 บาท เพิ่มขึ้น 0.50 บาท
CPALL  มูลค่าการซื้อขาย 1,074.71 ล้านบาท ปิดที่  49.25 บาท เพิ่มขึ้น 0.25 บาท
JAS    มูลค่าการซื้อขาย 1,066.92 ล้านบาท ปิดที่   4.76 บาท เพิ่มขึ้น 0.08 บาท
IVL    มูลค่าการซื้อขาย   998.96 ล้านบาท ปิดที่  33.75 บาท เพิ่มขึ้น 0.25 บาท